Bodmer papyri

Bodmer papyri er en stor samling papyrusbøker med tekster fra Det gamle testamente og Det nye testamente; noen ark inneholder også litterære skrifter med tekster av Homer, Menander og Thukydides. Manuskriptet inneholder de eldste bevarte versjonene av Lukasevangeliet og Herrens bønn. De eldste delene er fra cirka 200-tallet e.Kr. og oppbevares i dag på Bodmerbiblioteket i Cologny i Sveits.

Manuskriptene 
Bodmer papyri er en godt bevart samling av papyrusbøker og papyrusruller (Bodmer delene XVI, XIX og XXII er skrevet på pergament). Tekstene er skrevet på koptisk og klassisk gresk. Papyrusarkene dateres til mellom 200-tallet og 500-tallet e.Kr. Samlingen omfatter 22 deler med sammenlagt cirka 1700 ark.

Bibelske skrifter 
Blant de bibelske manuskriptene finnes først og fremst:

 P 66 (P Bodmer II), om 75 ark med 156 sider i størrelse 16 × 14 centimeter med deler av Johannesevangeliet, datert til cirka 200-tallet e.Kr., en av de eldste bevarte versjonene av Johannesevangeliet.
 P 72 (P Bodmer VII og VIII), om 90 ark i størrelse 14 × 13 med deler av Første Petersbrev og Andre Petersbrev samt Judasbrevet, datert til cirka 300-tallet e.Kr., den eldste bevarte versjonen av Judasbrevet.
 P 75 (P Bodmer XIV og XV), om 51 ark i størrelse 25 × 13 centimeter med deler av Lukasevangeliet og Johannesevangeliet, datert til cirka 225 e.Kr., de eldste bevarte versjoner av Lukasevangeliet og Herrens bønn (Lukas 11,1-4).

Litterære skrifter 
Bland de litterære manuskripter finnes først og fremst avskrifter av:

 P Bodmer I, Homer, del 5 og 6 av Iliaden
 P Bodmer IV, Menander, deler av Dyskolos
 P Bodmer XXV, Menander, deler av Samia
 P Bodmer XXVI, Menander, deler av Aspis
 P Bodmer XXVII, Thukydides, deler av ukjent tekst
 P Bodmer XLVIII, Homer, deler av Iliaden
 P Bodmer XLIX, Homeros, deler av Odysséen

Historie 
Manuskriptene ble oppdaget i 1952 i et pachomiansk kloster nær Pabau i Egypt. Funnstedet ligger også nær stedet Nag Hammadi der Nag Hammadi papyri ble oppdaget noen år tidligere. Hele samlingen ble sammenstilt i hemmelighet av den kypriotiske Phokio Tano og ble senere smuglet til Sveits der deler ble kjøpt av blant andre den sveitsiske Martin Bodmer og britiske Alfred Chester Beatty.

I 1956 publiserte man ble den første oversettelsen av P 66 utført av Victor Martin ved Universitetet i Genève.

I 1969 donerte man P 72 (P Bodmer VIII) med Første Petersbrev og Andre Petrersbrev til pave Paul VI.

I 2007 donerte man P 75 (P Bodmer XIV og XV) til pave Benedikt XVI. De ble ført under enormt vakthold til Roma der de forvares i Vatikanbiblioteket.

Referanser

Eksterne lenker 
 Om Bodmer papyri
 Om Bodmer papyrus 66
 Om Bodmer papyrus 72
 Om Bodmer papyrus 75

Det gamle testamente
Det nye testamente
Manuskripter
Papyrus
Johannesevangeliet
Lukasevangeliet